SSB starter med å publisere månedlig BNP

SSB endrer rapporteringen for et av de viktigste nøkkeltallene i norsk økonomi. Blir ett av de første landene i verden som rapporterer BNP månedlig.

ENDRER: Administrerende direktør i SSB Geir Axelsen, her fra en tidligere anledning. Vis mer byoutline Foto: Ole Berg-rusten NTB scanpix

Publisert: Oppdatert: 7. september 2018 18:13 , Publisert: 7. september 2018 09:52

Fra tirsdag 11. september starter Statistisk sentralbyrå (SSB) med månedlig publisering av de sentrale størrelsene fra nasjonalregnskapet, skriver Byrået i en pressemelding.

Det månedlige nasjonalregnskapet vil bli publisert rundt 40 dager etter månedens utløp. Fire ganger i året samkjøres publiseringen med kvartalsvis nasjonalregnskap.

– Vi jobber hele tiden for å levere statistikk som fortløpende kan vise den økonomiske utviklingen. SSB har nå så mange gode kilder på månedsbasis at det er mulig å publisere nasjonalregnskapet hver måned og ikke kun per kvartal, sier Brathaug.

Få andre



Månedlig nasjonalregnskap vil vise både hvilke næringer som bidrar til den økonomiske utviklingen og hvordan privat og offentlig konsum, investeringer og eksport/import utvikler seg.

Norge blir med dette et av få land i verden som rapporterer offisielle veksttall månedlig.

– Noen få land som Storbritannia, Finland og Canada publiserer også månedlige BNP, men det ser bare på produksjonssiden og ikke på bidrag også fra etterspørselssiden slik vi gjør, sier Ann Lisbet Brathaug som er seksjonssjef for nasjonalregnskap i SSB i meldingen.

Les også SSBs skrekkscenario: Handelskrig kan sende Norge inn i resesjon

Les også Kraftig fall i detaljhandelen: Ned 2,9 prosent i juni

Les også – Vil treffe Norge som et snøras

Her kan du lese mer om Statistisk sentralbyrå